รัฐบาลร่วมกับสถาบันการเงิน 18 แห่ง สนับสนุนงบ 60,000 ล้านบาท ช่วยสภาพคล่อง เอสเอ็มอีกว่า 140,000 ราย
รัฐบาลร่วมกับสถาบันการเงิน 18 แห่ง สนับสนุนงบ 60,000 ล้านบาท ช่วยสภาพคล่อง เอสเอ็มอีกว่า 140,000 ราย นายอุตตม สาวนายน รัฐมนตรีว่าการกระทรวงการคลัง เปิดเผยว่า สถานการณ์ทางเศรษฐกิจทั้งในและต่างประเทศ กำลังเผชิญกับความผันผวนจากปัจจัยหลายด้าน ทั้งการชะลอตัวของเศรษฐกิจโลก ค่าเงินบาทและสงครามการค้า ซึ่งส่งผลกระทบกับผู้ประกอบการ SMEs ของไทยโดยตรง รัฐบาลจึงเร่งออกมาตรการช่วยเหลือ SMEs ให้มีสภาพคล่องผ่านมาตรการ "ต่อเติม เสริมทุน SMEs สร้างไทย" โดยได้รับความร่วมมือจากบริษัทประกันภัยสินเชื่ออุตสาหกรรมขนาดย่อม (บสย.) และสถาบันการเงินทั้ง 18 แห่ง ซึ่งวันนี้ได้ร่วมกันลงนามบันทึกข้อตกลงความร่วมมือเพื่อขับเคลื่อนเศรษฐกิจช่วยเหลือผู้ประกอบการ SMEs ให้เข้าถึงแหล่งเงินทุนได้ง่ายขึ้น โดยจัดสรรวงเงินค้ำประกันสินเชื่อ 60,000 ล้านบาท ฟรีค่าธรรมเนียม 2 ปี พร้อมปรับหลักเกณฑ์และเงื่อนไขของ บสย. ในการรับความเสียหายจากเดิมร้อยละ 30 เพิ่มเป็นร้อยละ 40 เพื่อสร้างความมั่นใจให้กับสถาบันการเงินในการปล่อยสินเชื่อเข้าสู่ระบบได้ง่ายขึ้น ซึ่งเชื่อว่าจะสามารถช่วยเหลือผู้ประกอบการ SMEs ได้ถึง 140,000 ราย ซึ่งจะเกิดเม็ดเงินลงทุนหมุนเวียนในระบบกว่า 180,000 ล้านบาท ขณะนี้มีผู้ประกอบการเข้ามาร่วมโครงการ 10,000 ราย วงเงิน 7,000 ล้านบาทนอกจากนี้ รัฐมนตรีว่าการกระทรวงการคลัง ยังกล่าวถึง ปัญหาโรคไวรัสโคโรนาระบาดมีผลกระทบต่อการขยายตัวของเศรษฐกิจไทยว่า หากทุกฝ่ายร่วมมือกันเชื่อว่าสามารถจะผ่านพ้นไปได้ โดยกระทรวงการคลัง มีมาตรการกระตุ้นที่จะออกมาไว้แต่คงไม่ขอเปิดเผยรายละเอียดตอนนี้ โดยมาตรการที่ออกมาคงเป็นมาตรการชุด ทั้งนี้ปัจจุบันปัญหามาจากภายนอกเป็นหลัก ซึ่งหากมองภาพรวมการค้าโลกดีขึ้น แต่มีโรคระบาดเป็นปัจจัยกดดัน ดังนั้นคงตัองมาดูมาตรการการกระตุ้นเศรษฐกิจภายในเป็นหลัก เพื่อให้เศรษฐกิจในประเทศเดินหน้าไปได้ อย่างไรก็ตามยืนยันมีมาตรการเตรียมรับมือไว้ โดยมีวัตถุประสงค์ที่มุ่งเน้นในการขับเคลื่อนการลงทุนในประเทศส่วนงบประมาณรายจ่ายประจำปี 2563 ล่าสุดอยู่ในการพิจารณาของศาล รัฐบาลคงรอดำเนินการ ส่วนกระทรวงการคลังและทางสำนักงบประมาณได้เตรียมการไว้ก่อน เพราะการออกงบปี 2563 มีความล่าช้า จากนี้คงต้องรอว่าศาลจะพิจารณาอย่างไรและการใช้งบจะใช้ได้เมื่อไหร่ แต่ยืนยันว่าหากงบประมาณล่าช้า ภาครัฐมีแผนรองรับในหลายทางคงดูตามความเหมาะสมว่าจะดำเนินการอย่างไร ส่วนงบประมาณผูกพันข้ามปียังสามารถเบิกจ่ายได้